ปวดตรงต้นแขนข้างซ้าย ปวดตุ้บๆเหมือนตอนโดนฉีดยา เป็นอะไรหรอคะ
สวัสดีค่ะ อาการปวดตรงต้นแขน อาจเกิดอาจก- กล้ามเนื้อได้รับบาดเจ็บ เช่น จากการไปยกของหนัก ออกกำลังกายหรือเล่นกีฬาที่ใช้กล้ามเนื้อแขนมากไป หรือเกิดอุบัติเหตุถูกกระแทกบริเวณแขน เป็นต้น มักมีจุดกดเจ็บที่ชัดเจน ซึ่งอาจมีจุดเดียวหรือหลายจุดก็ได้- กระดูกคอทับเส้นประสาท แต่อาการปวดจะเริ่มตั้งแต่จากคอและบ่า ร้าวไปถึงไหล่และอาจร้าวไปถึงแขนได้ อาการปวดจะเป็นแบเสียวแปล๊บๆ ไม่มีจุดกดเจ็บชัดเจน อาจมีอาการชาและแขนอ่อนแรงได้- มีการอักเสบของเนื้อเยื่อหรือเป็นฝีที่ต้นแขน แต่ก็จะเห็นบริเวณที่นูน บวม แดงขึ้นมา- โดนแมลงสัตว์กัดต่อย แต่ก็จะเห็นรอยกัด และผิวหนังอาจนูน บวมแดงได้ในเบื้องต้น หากผิวหนังไม่มีรอยถูกสัตว์กัด ผิวไม่บวม แดง ก็น่าจะเกิดจากการบดาเจ็บของกล้ามเนื้อ แนะนำควรงดใช้กล้ามเนื้อแขนทำงานหนักต่างๆ งดการออกกำลังกายและเล่นกีฬา ใช้การประคบร้อนบริเวณที่ปวด หากปวดมาก อาจทานยา เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac) ไพรอกซิแคม (piroxicam) เป็นต้น แต่หากอาการไม่ดีขึ้น ก็ควรไปพบแพทย์ค่ะ